मुझे यह उल्लेख करते हुए प्रसन्नता हो रही है कि लोकतांत्रिक मूल्यों के प्रति हमारी साझी और दृढ़ प्रतिबद्धता पर आधारित हमारे दोनों देशों के संबंध मेरी यात्रा के बाद से और प्रगाढ़ हुए हैं। हमने इस वर्ष फरवरी में मुंबई में ‘भारत में निर्माण सप्ताह’ के लिए स्वीडन के प्रधानमंत्री श्री स्टीफान लोफवीन के नेतृत्व में भारत आए शिष्टमंडल की अत्यंत सराहना की। मुझे विश्वास है कि भारत-स्वीडन सहयोग हमारी दोनों जनता के हित के लिए निरंतर बढ़ता रहेगा।